pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีมั่นใจการเดินทางเยือนยุโรปครั้งนี้ อยู่บนพื้นฐานประโยชน์ของประเทศเป็นสำคัญ
วันจันทร์ที่ 25 มิถุนายน 2561
นายกรัฐมนตรีมั่นใจการเดินทางเยือนยุโรปครั้งนี้ อยู่บนพื้นฐานประโยชน์ของประเทศเป็นสําคัญ
นายกรัฐมนตรีมั่นใจการเดินทางเยือนยุโรปครั้งนี้ อยู่บนพื้นฐานประโยชน์ของประเทศเป็นสําคัญ
วันนี้ (24 มิถุนายน 2561) เวลา 09.30 น. ณ โรงแรมเดอ ครียง (Hotel De Crillon) กรุงปารีส สาธารณรัฐฝรั่งเศส พลเอก ประยุทธ์ จันทร์โอชา นายกรัฐมนตรี รับฟังบรรยายสรุปความสัมพันธ์ไทย - ฝรั่งเศส และเป็นประธานมอบนโยบายแก่ทีมประเทศไทย โดยมี นายสมคิด จาตุศรีพิทักษ์ รองนายกรัฐมนตรี นายดอน ปรมัตถ์วินัย รัฐมนตรีว่าการกระทรวงการต่างประเทศ นายกอบศักดิ์ ภูตระกูล รัฐมนตรีประจําสํานักนายกรัฐมนตรี นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ นายอุตตม สาวนายน รัฐมนตรีว่าการกระทรวงอุตสาหกรรม นายคณิศ แสงสุพรรณ เลขาธิการคณะกรรมการนโยบายพัฒนาเขตพิเศษภาคตะวันออก และนางสาวดวงใจ อัศวจินตจิตร เลขาธิการคณะกรรมการส่งเสริมการลงทุน ร่วมรับฟังด้วย สรุปสาระสําคัญ ดังนี้
นายกรัฐมนตรี กล่าวถึง การเดินทางเยือนสหราชอาณาจักร - สาธารณรัฐฝรั่งเศส ในครั้งนี้ สะท้อนให้เห็นว่า ประเทศชั้นนําของยุโรป ให้ความสนใจประเทศไทย มองเห็นโอกาสและความร่วมมือกับไทยโดยเฉพาะด้านเศรษฐกิจ การค้า และการลงทุน ในการพบหารือกับประธานาธิบดีฝรั่งเศส ก็พร้อมที่จะพูดคุยถึงโอกาสและลู่ทางความร่วมมือระหว่างไทยและฝรั่งเศสในทุกระดับทุกมิติ ทั้งความร่วมมือในระดับทวิภาคี การค้าการลงทุน ความร่วมมือในระดับภูมิภาคในฐานะที่ไทยจะเป็นประธานอาเซียนในปีหน้า กับการส่งเสริมความร่วมมือระหว่างอาเซียนและสหภาพยุโรป รวมทั้งความร่วมมือในประเด็นที่ทั้งสองฝ่ายสนใจทั้งสิ่งแวดล้อม สาธารณสุข การศึกษา นวัตกรรม ซึ่งเป็นส่วนหนึ่งของเป้าหมายการพัฒนาอย่างยั่งยืนของสหประชาชาติ (SDGs) ด้วย
ในโอกาสนี้ เอกอัครราชทูต ประจํากรุงปารีส กล่าวบรรยายความสัมพันธ์ไทย-ฝรั่งเศสว่า เป้าหมายความร่วมมือของทั้งสองฝ่าย คือ การเป็นหุ้นส่วนเชิงยุทธศาสตร์ซึ่งกันและกัน เป็น Strategic Partnership ในทุกระดับ รวมถึงโอกาสทางเศรษฐกิจที่ฝรั่งเศสจะเข้ามาความเป็นหุ้นส่วนนโยบาย Thailand 4.0 อย่างเป็นรูปธรรม คือ ความร่วมมือกับบริษัทแอร์บัส และการบินไทย การค้าและการลงทุนเป็นไปในลักษณะทั้งสองด้านคือ เอกชนไทยก็ใช้ฝรั่งเศสเป็น platform สําคัญในการเข้าสู่สหภาพยุโรป ร่วมทั้งความร่วมมือในระดับภูมิภาคระหว่างอาเซียนและสหภาพยุโรป สอดคล้องกับนโยบายของประเทศไทย ที่ต้องการสร้างความร่วมแข็งแกร่งในภูมิภาคด้วย
นายกรัฐมนตรี กล่าวในตอนท้ายว่า การเดินทางเยือนสหราชอาณาจักร-สาธารณรัฐฝรั่งเศสมีความตั้งใจที่จะปฏิบัติหน้าที่ให้ดีที่สุดเพื่อประโยชน์แก่ประเทศชาติ เพื่อสร้างความเชื่อมั่นและไว้เนื้อเชื่อใจระหว่างกันและกัน
รัฐบาลไทย-ข่าวทำเนียบรัฐบาล-ก.อุตฯ ร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันอาทิตย์ที่ 12 สิงหาคม 2561
ก.อุตฯ ร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
ก.อุตฯ ร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันนี้ (12 สิงหาคม 2561) เวลา 08.00 น. นางสาวนิสากร จึงเจริญธรรม รองปลัดกระทรวงอุตสาหกรรม นําคณะผู้บริหารร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561 โดยมีนายทองชัย ชวลิตพิเชฐ รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมลงนามถวายพระพร ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-รองปลัดวรวรรณฯ ลงพื้นที่เยี่ยมชมสวนลุงสงค์ ชุมชนแปรรูปมะพร้าวอินทรีย์ สร้างมูลค่าเพิ่มให้กับสินค้า
วันพฤหัสบดีที่ 13 สิงหาคม 2563
รองปลัดวรวรรณฯ ลงพื้นที่เยี่ยมชมสวนลุงสงค์ ชุมชนแปรรูปมะพร้าวอินทรีย์ สร้างมูลค่าเพิ่มให้กับสินค้า
นางวรวรรณ ชิตอรุณ รองปลัดกระทรวงอุตสาหกรรม  ลงพื้นที่เยี่ยมชมสวนลุงสงค์ ชุมชนแปรรูปมะพร้าวอินทรีย์ สร้างมูลค่าเพิ่มให้กับสินค้า จังหวัดสุราษฎร์ธานี
จ.สุราษฎร์ธานี : นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายเจตนิพิฐ รอดภัย รองอธิบดีกรมส่งเสริมอุตสาหกรรม นายภักดี ปานหงษ์ อุตสาหกรรมจังหวัดสุราษฎร์ธานี นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ลงพื้นที่เยี่ยมชมสวนลุงสงค์ ชุมชนบางใบไม้ อําเภอเมือง จังหวัดสุราษฎร์ธานี โดยมีคุณสมประสงค์ ศรีเทพ เจ้าของสวนให้การต้อนรับ
ซึ่งสํานักงานอุตสาหกรรมจังหวัดสุราษร์ธานี และกรมส่งเสริมอุตสาหกรรมได้ร่วมกันสนับสนุน ส่งเสริมผ่านโครงการยกระดับหมู่บ้านอุตสาหกรรมสร้างสรรค์อุตสาหกรรม (Creative Industry Village :CIV) หมู่บ้าน CIV เน้นให้ชุมชนนําทุนวัฒนธรรม วิถีชีวิต มาผนวกกับความคิดสร้างสรรค์และการออกแบบ เพื่อสร้างผลิตภัณฑ์ใหม่ๆ ของสินค้าที่ระลึกเพื่อการท่องเที่ยวและบริการให้เกิดมูลค่าเพิ่มทางเศรษฐกิจบนแนวคิดอุตสาหกรรมสร้างสรรค์
สําหรับสวนลุงสงค์ เป็นกลุ่มวิสาหกิจชุมชนน้ํามันมะพร้าวบางใบไม้ ส่งเสริมการปลูกมะพร้าวแบบอินทรีย์ที่มีมาตรฐาน เพื่อนําผลผลิตมะพร้าวมาสร้างผลิตภัณฑ์ต่างๆ ผ่านการวิจัย พัฒนา พร้อมนําเทคโนโลยีเข้ามาใช้ร่วมกับภูมิปัญญาดั้งเดิมผลิตน้ํามันมะพร้าวสกัดเย็นเป็นผลสําเร็จ นํามาสู่การผลิตเป็นเครื่องสําอางและผลิตภัณฑ์สุขภาพเกือบ 20 ชนิด โดยให้ความสําคัญกับมาตรฐานผลิตภัณฑ์เป็นที่ยอมรับในระดับสากล กระทั่งสามารถนําไปจําหน่ายบนสายการบิน ซูเปอร์มาร์เก็ตชั้นนํา นอกจากนั้น ยังนําวัสดุเหลือใช้จากมะพร้าวมารังสรรค์เป็นชิ้นงานของใช้ เครื่องประดับตกแต่ง เป็นการสร้างมูลค่าเพิ่มให้กับสินค้า
รัฐบาลไทย-ข่าวทำเนียบรัฐบาล-นายกรัฐมนตรีร่วม Kick off เปิดถนนคนเดิน  เดิน กิน ชม เที่ยว @ Silom Walking Street นักท่องเที่ยวเนื่องแน่น
วันจันทร์ที่ 23 ธันวาคม 2562
นายกรัฐมนตรีร่วม Kick off เปิดถนนคนเดิน  เดิน กิน ชม เที่ยว @ Silom Walking Street นักท่องเที่ยวเนื่องแน่น
นายกรัฐมนตรีร่วม Kick off เปิดถนนคนเดิน  เดิน กิน ชม เที่ยว @ Silom Walking Street นักท่องเที่ยวเนื่องแน่น
วันนี้ (22 ธ.ค. 62) เวลา 18.30 น. ณ ถนนสีลม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดงานถนนคนเดิน Thailand Walking Street 2020 Happy Together ไปด้วยกันไปได้ไกล และเดินเยี่ยมชมกิจกรรม 6 โซน ได้แก่ ถนนสายศิลป์ ถนนต้องชิม ถนนต้องชม ถนนวัยเก๋า ถนนต้องเดิน และถนนคนกรุง ซึ่งมีการจําหน่ายสินค้าและอาหารอร่อยกว่า 300 ร้าน โดยมี พลเอก ประวิตร วงษ์สุวรรณ รองนายกรัฐมนตรีนายจุรินทร์ ลักษณวิศิษฐ์ รองนายกรัฐมนตรีและรัฐมนตรีว่าการกระทรวงพาณิชย์      นายประสาน หวังรัตนปราณี ผู้ช่วยรัฐมนตรีประจําสํานักนายกรัฐมนตรี พล.ต.อ.อัศวิน ขวัญเมือง ผู้ว่าราชการกรุงเทพมหานคร สื่อมวลชน และประชาชนเข้าร่วมงานจํานวนมาก
โอกาสนี้ นายกรัฐมนตรีกล่าวขอบคุณคณะทํางานที่ได้ร่วมการจัดงาน รวมทั้งผู้ประกอบการธุรกิจร้านค้าที่ให้สถานที่ในการจัดงานวันนี้ โดยเฉพาะบรรดาผู้เสียสละการใช้ถนนหนทาง ซึ่งอาจจะมีปัญหาการจราจรที่ติดขัดบ้าง วันนี้มีโขนมาแสดง ซึ่งการดูโขนคือดูจากลักษณะอาการท่าทางต่าง ๆ กิริยาของตัวละคร หากเปรียบเทียบพระรามกับพระลักษณ์ก็เหมือนชาติ ศาสนา และพระมหากษัตริย์ ชาติ คือประเทศไทย มีพระมหากษัตริย์อันเป็นที่รักยิ่งของพวกเราทุกคน รัฐบาล ข้าราชการ ภาคเอกชน ประชาชน ต่างเป็นมือเป็นไม้ หน้าที่ของทุกคน คือทําให้ประเทศไทยเดินหน้าไปให้ได้ท่ามกลางสถานการณ์เศรษฐกิจในขณะนี้ ขณะนี้รัฐบาลมุ่งเสริมให้ประเทศไทยเป็นแหล่งท่องเที่ยวคุณภาพระดับโลกที่โดดเด่น อาทิ การนวดแผนไทยที่ได้มีการขึ้น ทะเบียนเป็นมรดกโลกแล้ว ซึ่งเป็นความภาคภูมิใจของคนไทย นายกรัฐมนตรีกล่าวถึงการเปิดโครงการนําร่องเมื่อช่วงสัปดาห์ที่ผ่านมาว่า ได้รับการตอบรับที่ดี มีผู้เข้าร่วมงานประมาณ 70,000 คน สร้างรายได้กว่า 8 ล้านบาท สินค้าจากหลายร้านมียอดจําหน่าย สร้างรายได้สูงมาก ซึ่งจะเห็นได้จากนักท่องเที่ยวที่มาเที่ยวแวะชมในขณะนี้มีจํานวนมาก กระทรวงมหาดไทยจึงได้ขยายผลให้มีการจัดงานถนนคนเดิน เดิน กิน ชม เที่ยว ในแต่ละจังหวัดทั่วประเทศอีกด้วย พร้อมขอให้ทุกคนต้องร่วมเป็นเจ้าบ้านที่ดีต้อนรับนักท่องเที่ยวด้วยรอยยิ้มเพื่อให้นักท่องเที่ยวกลับมาเที่ยวประเทศไทยอีก อย่างไรก็ตาม รัฐบาลไม่ได้นิ่งนอนใจ ยังนึกถึงประชาชนผู้มีรายได้น้อย พ่อค้าแม่ค้าผู้ประกอบการริมชายหาด และบนริมถนนฟุตบาท ขณะนี้กําลังหามาตรการรองรับว่าจะให้ขายวันไหนอย่างไร ซึ่งจะต้องเกิดขึ้นทุกจังหวัดต่อไป
นายกรัฐมนตรียังฝากถึงประชาชนทุกคนให้ออมเงิน มีมากใช้มาก มีน้อยใช้น้อย ตามปรัชญา “เศรษฐกิจพอเพียง” ตามแนวพระราชดําริในพระบาทสมเด็จพระเจ้าอยู่หัว รัชกาลที่ 9 ทุกคนต้องสร้างภูมิคุ้นกัน มีความรู้ มีคุณธรรม วางแผนการเงินเพื่อไม่ให้มีปัญหาในวันข้างหน้า พร้อมทั้งอยากให้ทุกคนมีส่วนร่วมในการพัฒนาประเทศ ขอให้ทุกคนภูมิใจในการเสียภาษี เพราะคือส่วนหนึ่งในการนํามาพัฒนาประเทศ และตนเองจะทําหน้าที่ให้ดีที่สุดในการใช้งบประมาณให้คุ้มค่าต่อไป
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลอนุมัติติดตั้งเครื่องอีดีซีเพิ่ม 20,000 เครื่อง
วันศุกร์ที่ 30 มีนาคม 2561
รัฐบาลอนุมัติติดตั้งเครื่องอีดีซีเพิ่ม 20,000 เครื่อง
เพิ่มเติมอีกจํานวน 20,000 เครื่อง แบ่งเป็น ร้านธงฟ้าประชารัฐ 10,000 เครื่อง และร้านประชารัฐของกองทุนหมู่บ้านและชุมชนเมืองอีก 10,000 เครื่อง
รัฐบาลอนุมัติติดตั้งเครื่องอีดีซีเพิ่ม 20,000 เครื่อง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติให้ติดตั้งเครื่องรับชําระเงินอิเล็กทรอนิกส์หรืออีดีซี เพิ่มเติมอีกจํานวน 20,000 เครื่อง แบ่งเป็น ร้านธงฟ้าประชารัฐ 10,000 เครื่อง และร้านประชารัฐของกองทุนหมู่บ้านและชุมชนเมืองอีก 10,000 เครื่อง เมื่อรวมกับที่ติดไปแล้วในระยะแรก จะมีร้านค้าที่รองรับการจ่ายเงินผ่านบัตรสวัสดิการแห่งรัฐได้กว่า 40,000 แห่งทั่วประเทศ นอกจากนี้ ยังได้กําชับให้เจ้าหน้าที่กํากับดูแลร้านค้าประชารัฐไม่ให้เอารัดเอาเปรียบผู้ถือบัตรสวัสดิการ โดยหากไม่ปฏิบัติตามข้อกําหนด เช่น ขายสินค้าอย่างไม่คํานึงถึงจริยธรรม จะต้องออกจากโครงการ ทั้งนี้ รัฐบาลให้ความสําคัญกับการช่วยเหลือผู้มีรายได้น้อยโดยนอกจากจะมอบสิทธิประโยชน์ต่าง ๆ แล้ว ยังรณรงค์ให้ทุกคนใช้เงินอย่างรู้คุณค่า มีวินัยทางการเงิน และรู้จักเก็บออมอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ห่วงใยประชาชนในพื้นที่เสี่ยงภัยพายุฤดูร้อน เตือนให้ระมัดระวังและปฏิบัติตามคำแนะนำของทางการ พร้อมสั่งกำชับทุกหน่วยออกช่วยเหลือผู้ประสบภัย และแก้ไขปัญหาน้ำอย่างครบวงจร
วันจันทร์ที่ 8 พฤษภาคม 2560
นายกฯ ห่วงใยประชาชนในพื้นที่เสี่ยงภัยพายุฤดูร้อน เตือนให้ระมัดระวังและปฏิบัติตามคําแนะนําของทางการ พร้อมสั่งกําชับทุกหน่วยออกช่วยเหลือผู้ประสบภัย และแก้ไขปัญหาน้ําอย่างครบวงจร
นายกรัฐมนตรีเน้นให้หน่วยงานที่เกี่ยวข้องสร้างการรับรู้แก่ประชาชนอย่างต่อเนื่อง โดยทําเป็นชุดข้อมูล ออกเผยแพร่ผ่านช่องทางต่าง ๆ
(วันนี้ 8 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า นายกฯ ห่วงใยประชาชนในพื้นที่เสี่ยงภัยพายุฤดูร้อน เตือนให้ระมัดระวังและปฏิบัติตามคําแนะนําของทางการ พร้อมสั่งกําชับทุกหน่วยออกช่วยเหลือผู้ประสบภัย และแก้ไขปัญหาน้ําอย่างครบวงจร
พลเอก ประยุทธ์ จันทร์โอชา นายกรัฐมนตรี ห่วงใยพี่น้องประชาชนในภาคเหนือ โดยเฉพาะ จ. แม่ฮ่องสอน เชียงใหม่ เชียงราย พะเยา ลําพูน ลําปาง ตาก พิจิตร สุโขทัย และกําแพงเพชร รวมทั้งพื้นที่ภาคตะวันออกเฉียงเหนือ ภาคกลาง และภาคตะวันออกบางส่วน ที่กรมอุตุนิยมวิทยาออกประกาศเตือนให้ระมัดระวังอันตรายจากพายุฤดูร้อน ในช่วง 1-2 วันนี้
ทั้งนี้ นายกรัฐมนตรีขอให้ประชาชนปฏิบัติตามข้อแนะนําของกรมอุตุนิยมวิทยา เช่น หลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง ในขณะที่เกิดฝนฟ้าคะนองและลมกระโชกแรง พร้อมทั้งสั่งกําชับให้ผู้ว่าราชการจังหวัดและหัวหน้า สนง. ป้องกันและบรรเทาสาธารณภัยจังหวัด หน่วยทหาร ในพื้นที่เสี่ยงภัย เฝ้าติดตามสถานการณ์อย่างใกล้ชิด และออกให้ความช่วยเหลือประชาชนที่ประสบภัยจากพายุฤดูร้อน ทําให้บ้านเรือนและทรัพย์สินเสียหาย
นอกจากนี้ นายกรัฐมนตรียังได้เร่งรัดการดําเนินงานตามมติที่ประชุมคณะกรรมการทรัพยากรน้ําแห่งชาติครั้งล่าสุด โดยเฉพาะการตั้งหน่วยงานนโยบายด้านการดูแลทรัพยากรน้ําและอื่น ๆ ในสังกัดสํานักนายกรัฐมนตรี การเร่งรัดระบบประปาให้ครบทุกหมู่บ้าน ปรับปรุงแหล่งน้ําเพื่อเพิ่มประสิทธิภาพการระบายในช่วงน้ําหลาก พัฒนาแหล่งน้ําธรรมชาติขนาดใหญ่ 4 แห่ง คือ บึงบอระเพ็ด บึงสีไฟ กว๊านพะเยา และหนองหาน เป็นต้น
ที่สําคัญนายกรัฐมนตรี เน้นให้หน่วยงานที่เกี่ยวข้องสร้างการรับรู้แก่ประชาชนอย่างต่อเนื่อง โดยทําเป็นชุดข้อมูล ออกเผยแพร่ผ่านช่องทางต่าง ๆ ได้แก่ 1.การกักเก็บน้ํา ระบบส่งน้ํา และระบบการระบายน้ําในแต่ละสภาพภูมิประเทศ 2.ข้อมูลสถานการณ์น้ํา จําแนกเป็นรายภูมิภาคและความเชื่อมโยงในการใช้น้ําร่วมกัน 3.การดําเนินการของรัฐบาลทั้งที่เป็นมาตรการแก้ไขปัญหาเฉพาะหน้า แยกเป็นปัญหาน้ําท่วม น้ําแล้ง และมาตรการระยะยาวที่มีความยั่งยืน 4.ผลกระทบที่อาจจะเกิดขึ้นหากไม่มีการแก้ไขการบริหารจัดการน้ํา
....................
​สํานักโฆษก
รัฐบาลไทย-ข่าวทำเนียบรัฐบาล-รมว.พม. เตรียมชูอุบลราชธานี เป็นต้นแบบการสร้างความเหนียวแน่นในครอบครัว ยิ่งกว่า ปั้นข้าวเหนียว
วันจันทร์ที่ 3 กุมภาพันธ์ 2563
รมว.พม. เตรียมชูอุบลราชธานี เป็นต้นแบบการสร้างความเหนียวแน่นในครอบครัว ยิ่งกว่า ปั้นข้าวเหนียว
รมว.พม. เตรียมชูอุบลราชธานี เป็นต้นแบบการสร้างความเหนียวแน่นในครอบครัว ยิ่งกว่า ปั้นข้าวเหนียว
วันที่ 1 ก.พ. 63 เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบนโยบายและแนวทางการขับเคลื่อนงานในระดับพื้นที่เชิงบูรณาการกลุ่มเป้าหมายและทรัพยากรร่วมกันให้กับหัวหน้าและเจ้าหน้าที่ส่วนราชการในจังหวัอุบลราชธานี ประธาน นักพัฒนาชุมชน และผู้รับผิดชอบงานของศูนย์พัฒนาครอบครัวในชุมชน(ศพค.) รวม 500 คน ในการประชุมเชิงปฏิบัติการเสริมสร้างและพัฒนาศักยภาพของ ศพค. ณ ห้องทับทิมสยาม 3 โรงแรมสุนีย์แกรนด์ โฮเทล แอน คอนเวนชั่นเซ็นเตอร์ จังหวัดอุบลราชธานี
นายจุติ กล่าวว่า ทุกวันนี้ เทคโนโลยีทําให้คนในครอบครัวห่างเหินกัน เห็นได้จากเมื่อเราตื่นนอนตอนเช้ามักจะหยิบโทรศัพท์มือถือขึ้นมาก่อนสัมผัสคนในครอบครัว ดังนั้น เราทุกคนต้องร่วมกันสร้างจังหวัดอุบลราชธานี ซึ่งเป็นจังหวัดสําคัญที่เป็น ราชธานี ให้เป็นจังหวัดต้นแบบการสร้างความเหนียวแน่นในครอบครัวให้กลับมา ด้วยวัฒนธรรมอันเหนียวแน่นยิ่งกว่า ปั้นข้าวเหนียว
นายจุติ กล่าวเพิ่มเติมว่า กระทรวง พม. ยังไม่มีหน่วยงานในระดับตําบลที่มีความใกล้ชิดกับกลุ่มเป้าหมายโดยตรง ทั้งเด็ก เยาวชน ผู้สูงอายุ คนพิการ และผู้ด้อยโอกาส จึงให้ความสําคัญกับการสร้างการมีส่วนร่วมของคนในพื้นที่ ผ่านกลไกการทํางานในชุมชน ด้วยศูนย์พัฒนาครอบครัวในชุมชน (ศพค.) โดยได้จัดตั้งขึ้นตั้งแต่ปี 2547 จนถึงปัจจุบัน มีจํานวน 7,133 แห่ง ทําหน้าที่เป็นเครือข่ายการทํางานด้านครอบครัวระดับตําบล และเป็นศูนย์กลางในการให้คําแนะนําปรึกษา เฝ้าระวัง สํารวจข้อมูล ป้องกัน แก้ไขปัญหาของครอบครัวและสังคม รวมถึงประสานส่งต่อให้แก่หน่วยงานที่เกี่ยวข้อง รวมทั้งทรัพยากรระหว่างหน่วยงานในสังกัดกระทรวง พม.
รัฐบาลไทย-ข่าวทำเนียบรัฐบาล-สธ.เตรียมเตียงและเครื่องช่วยหายใจดูแลผู้ป่วยโควิด-19 เพียงพอ ณ สถานการณ์ปัจจุบัน [กระทรวงสาธารณสุข]
วันจันทร์ที่ 13 เมษายน 2563
สธ.เตรียมเตียงและเครื่องช่วยหายใจดูแลผู้ป่วยโควิด-19 เพียงพอ ณ สถานการณ์ปัจจุบัน [กระทรวงสาธารณสุข]
สธ.เตรียมเตียงและเครื่องช่วยหายใจดูแลผู้ป่วยโควิด-19 เพียงพอ ณ สถานการณ์ปัจจุบัน
กระทรวงสาธารณสุข จับมือทุกเครือข่ายโรงพยาบาลในกรุงเทพฯและปริมณฑล เตรียมเตียงรองรับผู้ป่วยโควิด-19 ได้ถึง 2,701 เตียง ประกอบด้วย เตียงสําหรับผู้ป่วยอาการไม่รุนแรง1,978 เตียง เตียงไอซียูอีก 120 เตียง และHospitel อีก 603 ห้อง รองรับผู้ป่วยส่งต่อรักษาดูอาการ ส่วนเครื่องช่วยหายใจเตรียมชนิดสูงสุด 2 เท่าของเตียงผู้ป่วยวิกฤต มั่นใจสถานการณ์ ณ เวลานี้มีเตียงและเครื่องช่วยหายใจเพียงพอแน่นอน
บ่ายวันนี้ (13 เมษายน 2563) ที่กระทรวงสาธารณสุข จ.นนทบุรี นายแพทย์ณรงค์ อภิกุลวณิช รองอธิบดีกรมการแพทย์ เปิดเผยความคืบหน้าการบริหารจัดการเตียงรองรับการรักษาโควิด-19 ในพื้นที่กรุงเทพมหานครและปริมณฑลว่า รัฐบาลได้ทุ่มสรรพกําลังในการต่อสู้กับโรคโควิด-19 ด้านการรักษาพยาบาล ทําให้วันนี้เริ่มเห็นตัวเลขผู้ป่วยรายใหม่ลดลงอย่างต่อเนื่อง อีกทั้งความร่วมมือของทุกภาคส่วนในภารกิจด้านการรักษาและดูแลผู้ป่วย การวางแผนบริหารจัดการโรงพยาบาล และ Hospitel ทําให้ผู้ป่วยรักษาหายแล้วถึง 1,288 ราย คิดเป็นร้อยละ 50 สะท้อนให้เห็นถึงความสําเร็จร่วมกัน
ข้อมูล ณ วันที่ 13 เมษายน 2563 ได้บูรณาการความร่วมมือจัดสรรเตียงรองรับผู้ป่วยโควิด-19 ขณะนี้มีเตียงรองรับผู้ป่วยรวม 2,701 เตียง ดังนี้ 1.เตียงในหอผู้ป่วย จํานวน 1,978 เตียง อยู่ในภาครัฐ 930 เตียง (โรงเรียนแพทย์ เหล่าทัพ ตํารวจ กรุงเทพมหานคร กระทรวงสาธารณสุข) และภาคเอกชนอีก 1,048 เตียง 2.เตียงรองรับผู้ป่วยวิกฤต (ไอซียู) จํานวน 120 เตียง เป็นของรัฐ 65 เตียง เอกชน 55 เตียง ทั้งนี้ คาดว่าปลายเดือนเมษายนจะขยายเพิ่มเป็น 187 เตียง และ 292 เตียงในเดือนพฤษภาคม 3.Hospitel จํานวน 603 เตียง รองรับผู้ป่วยรอจําหน่ายที่มีอาการดีขึ้น เป็นโรงแรม 2 แห่ง และหอพักมหาวิทยาลัยธรรมศาสตร์ 1 แห่ง
สําหรับเครื่องช่วยหายใจได้จัดเตรียมชนิดขีดความสามารถสูงสุด ที่ประมวลผลการเปลี่ยนแปลงผู้ป่วยวิกฤตได้อย่างรวดเร็ว แม่นยํา สนับสนุนการทํางานของแพทย์ เพื่อรักษาผู้ป่วยโควิด-19 ที่ปอดติดเชื้ออย่างรุนแรง มีเพียงพออย่างน้อย 2 เท่าของเตียงไอซียู ที่กําลังจัดเตรียมไว้ 400 เตียงทั่วประเทศ มีอีกประมาณ 100 ในภาคเอกชนมีอีก และมีแผนจัดหาเพิ่มเติมอีกประมาณ 100 เครื่อง มั่นใจว่ามีทั้งเตียงและเครื่องช่วยหายใจรองรับเพียงพอต่อการรักษาผู้ป่วยโควิด-19 ณ สถานการณ์ขณะนี้อย่างแน่นอน
ทั้งนี้ ประเทศไทยมีไอซียูรวมทั้งหมดประมาณ 6,000 เตียง และมีเครื่องช่วยหายใจที่สามารถใช้ในห้องไอซียู ประมาณ 10,000 เครื่อง แบ่งเป็นชนิดมีศักยภาพสูงสุดช่วยสนับสนุนการตัดสินใจของแพทย์ ใช้งานในระดับวิกฤตสูงสุด 4,000 เครื่อง และกลุ่มขีดความสามารถสูง มีความซับซ้อนขึ้น มีระบบการวัดผลมากขึ้นแสดงผลใช้งานหลากหลายอีกประมาณ 6,000 เครื่อง อย่างไรก็ตาม ขณะนี้องค์การอนามัยโลกและรัฐบาลสหรัฐอเมริกา ยินยอมให้เปิดเผยข้อมูลของเครื่องช่วยหายใจรุ่น PB560 ของบริษัท Puritan Bennett – Covident (ขีดความสามารถระหว่างกลุ่มที่ 2 และ 3 ใช้ในICUได้) โดยให้ถอดแบบและนําไปผลิตโดยไม่มีค่าลิขสิทธิ์ ขณะนี้นักวิทยาศาสตร์กําลังร่วมมือกันทํางานชิ้นสําคัญชิ้นนี้อยู่ คาดว่าในอีก 1 ปีข้างหน้าจะสามารถใช้งานได้
รัฐบาลไทย-ข่าวทำเนียบรัฐบาล-รมช.ธรรมนัส มอบนโยบายการดำเนินงานแก่ข้าราชการและเจ้าหน้าที่ ส.ป.ก
วันจันทร์ที่ 16 กันยายน 2562
รมช.ธรรมนัส มอบนโยบายการดําเนินงานแก่ข้าราชการและเจ้าหน้าที่ ส.ป.ก
รมช.ธรรมนัส มอบนโยบายการดําเนินงานแก่ข้าราชการและเจ้าหน้าที่ ส.ป.ก. มุ่งยกระดับคุณภาพชีวิตเกษตรกร พัฒนาอาชีพเกษตรกรรมอย่างยั่งยืน
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังมอบนโยบายการดําเนินงาน ประจําปี 2562 แก่ข้าราชการและเจ้าหน้าที่สํานักงานการปฏิรูปที่ดินเพื่อเกษตรกรรม ณ โรงแรมสตาร์ คอนเวนชั่น อําเภอเมือง จังหวัดระยอง ว่า สํานักงานการปฏิรูปที่ดินเพื่อเกษตรกรรม (ส.ป.ก.) มีภารกิจในการบริหารจัดการพื้นที่ เพิ่มศักยภาพพื้นที่ พัฒนาอาชีพเกษตรกรรมให้มีความยั่งยืน สนับสนุนเงินทุนการปฏิรูปที่ดินเพื่อเกษตรกรรม และพัฒนาองค์การให้ทันสมัย โดยนโยบายในการดําเนินงาน ปี 2562 นี้ ต้องมีความสอดคล้องกับนโยบายของคณะรัฐมนตรี ทั้ง 12 เรื่อง ซึ่งในส่วนที่เกี่ยวข้องกับ ส.ป.ก. มี 6 เรื่อง ประกอบด้วย 1. การสืบสาน ต่อยอดงานโครงการพระราชดําริ อาทิ โครงการเกษตรวิชญา โครงการผืนดินพระราชทาน 5 จังหวัด การปลูกป่าเฉลิมพระเกียรติในเขตที่ดิน ส.ป.ก. ทั่วประเทศ โดยขับเคลื่อนให้เป็นรูปธรรม สร้างความเข้มแข็ง และสร้างการรับรู้แก่ประชาชน ให้สามารถนําไปต่อยอดได้ 2. การส่งเสริมการตลาดนําการผลิต พัฒนาระบบตลาดและเชื่อมโยงการผลิต โดยขับเคลื่อนให้ ส.ป.ก. เป็นแหล่งอาหารที่สําคัญของประเทศไทย ส่งเสริมการปลูกไม้มีค่าเป็นพืชเศรษฐกิจ ที่สร้างรายได้แก่ครอบครัว และ ส.ป.ก. จะต้องเพิ่มช่องทางการตลาดให้กับสินค้า ส.ป.ก. ผ่านสื่อออนไลน์ เพื่อเป็นทางเลือกให้เกษตรกร
3. การปรับปรุงกฎหมายปฎิรูปที่ดินเพื่อเกษตรกรรมให้สอดคล้องกับบริบทของเศรษฐกิจและสังคมปัจจุบัน 4. การพัฒนาพื้นที่ให้สมบูรณ์ก่อนการจัดให้เกษตรกร โดยบูรณาการการทํางานร่วมกัน 9 หน่วยงานที่เกี่ยวข้องในการปรับปรุงโครงสร้างพื้นฐานให้มีความพร้อมทั้ง ไฟฟ้า ประปา ที่อยู่อาศัย ฯลฯ 5. ลดความเหลื่อมล้ําของการถือครองที่ดินและสร้างความเท่าเทียมด้วยการปรับปรุงระบบที่ดินทํากิน โดยการเร่งออกเอกสารสิทธิ์ ส.ป.ก. 4-01 ให้กับราษฎรที่มีสิทธิ์โดยชอบตามกฎหมายโดยเร็ว รวมทั้งการกําหนดขอบเขตแผนที่ ส.ป.ก. ให้ชัดเจนโดยบูรณาการร่วมกับหน่วยงานที่เกี่ยวข้อง และเร่งจัดที่ดินให้แก่ราษฎรและเกษตรกรตามหลักการของคณะกรรมการนโยบายที่ดินแห่งชาติ (คทช.) และ 6. การใช้เงินกองทุนการปฎิรูปที่ดินเพื่อเกษตรกรรมให้เกิดประโยชน์สูงสุดต่อประชาชน โดยนํามาพัฒนาและยกระดับพื้นที่ ส.ป.ก. ให้มีศักยภาพ เช่น พัฒนาระบบน้ํา พัฒนาคุณภาพดิน เป็นต้น และขอให้แต่ละจังหวัดเขียนโครงการเข้ามายังส่วนกลาง เพื่อของบดังกล่าวไปพัฒนาพื้นที่ต่อไป
"ขอให้ปฏิรูปที่ดินจังหวัดนําข้อมูลไปสื่อสารให้ผู้ว่าราชการจังหวัด และรองผู้ว่าราชการจังหวัดที่ดูแล ได้เข้าใจและนําแนวทางของ ส.ป.ก. ไปปฏิบัติให้บังเกิดผล รวมทั้งบูรณาการการทํางานร่วมกับหัวหน้าส่วนราชการในสังกัดกระทรวงเกษตรและสหกรณ์อย่างเต็มความสามารถ เพื่อประโยชน์ของเกษตรกร นอกจากนี้ ขอให้แต่ละจังหวัดดําเนินการจัดทําโครงการที่สอดคล้องและตอบโจทย์กับนโยบายรัฐบาลให้เห็นเป็นรูปธรรมให้ได้โดยเร็วด้วย" รมช.ธรรมนัส กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน อัดฉีดงบฝึกทักษะอาชีพ แก้วิกฤตโคโรนา [กระทรวงแรงงาน]
วันพุธที่ 1 เมษายน 2563
ก.แรงงาน อัดฉีดงบฝึกทักษะอาชีพ แก้วิกฤตโคโรนา [กระทรวงแรงงาน]
ก.แรงงาน โดยกรมพัฒนาฝีมือแรงงาน จัดงบรองรับลุยฝึกทักษะอาชีพหลังสถานการณ์คลี่คลาย ช่วยเหลือแรงงานที่ได้รับผลกระทบจากเชื้อไวรัสโคโรนา พร้อมอัดฉีดเบี้ยเลี้ยงระหว่างฝึก
ด้านนายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า จากการประชุม Conference จากห้องประชุมกระทรวงแรงงาน ไปยังห้องประชุมสํานักงานแรงงานจังหวัดนครราชสีมา และจังหวัดชลบุรี โดยมีดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เป็นประธาน จากการรับฟังปัญหาและข้อเสนอจากตัวแทนผู้ประกอบกิจการ พบว่าต้องการให้กระทรวงแรงงานให้ความช่วยเหลือทั้งแรงงานในระบบและนอกระบบ เพื่อให้แรงงานดังกล่าวมีอาชีพและรายได้เพื่อใช้จ่ายในครอบครัว รวมถึงการได้รับความช่วยเหลือฝึกทักษะอาชีพเพิ่มเติม สามารถสร้างอาชีพและมีรายได้ที่มั่นคงหลังจากสถานการณ์การแพร่ระบาดของไวรัสโคโรนาคลี่คลายแล้ว
นายธวัช เบญจาทิกุล กล่าวต่อไปว่า ในช่วงการแพร่ระบาดของเชื้อไวรัสดังกล่าว ส่งผลให้ทั้งแรงงานในระบบและแรงงานอิสระ ได้รับความเดือดร้อนต้องหยุดทํางานและขาดรายได้ รัฐบาลได้มอบหมายให้ทุกกระทรวงออกมาตรการให้ความช่วยเหลือประชาชนที่ได้รับผลกระทบดังกล่าว ไปจนกว่าสถานการณ์จะดีขึ้นหรือสามารถหยุดการแพร่ระบาดของเชื้อไวรัสโคโรนาได้ ในส่วนของกพร.นั้น ได้เตรียมมาตรการในการให้ความช่วยเหลือพี่น้องประชาชน เพื่อสร้างอาชีพ มีรายได้ที่มั่นคง โดยเฉพาะแรงงานอิสระ ซึ่งในช่วงการแพร่ระบาดไม่สามารถประกอบอาชีพได้ ด้วยการเข้าฝึกทักษะอาชีพเสริมเพื่อเพิ่มโอกาสในการประกอบอาชีพหลังสถานการณ์คลี่คลาย พร้อมจัดหางบประมาณเพื่อจ่ายเป็นค่าอาหารระหว่างฝึกอบรม โดยกรมพัฒนาฝีมือแรงงานมีหน่วยงานตั้งอยู่ในภูมิภาคทั้ง 76 จังหวัดและในกรุงเทพมหานคร มีหลักสูตรการฝึกที่หลากหลายกว่า 1,000 หลักสูตร ที่สามารถนําไปประกอบเป็นอาชีพอิสระได้ เช่น การตลาดดิจิทัล การตัดเย็บเสื้อผ้า การเพ้นท์ผ้าบาติก งานศิลปะประดิษฐ์จากเศษวัสดุเหลือใช้ การแปรรูปผลิตภัณฑ์จากผ้า การประกอบอาหาร เป็นต้น สําหรับด้านช่างสามารถเรียนรู้ในระยะสั้น ๆ และสามารถนําไปประกอบอาชีพอิสระได้เช่นกัน อาทิ เทคนิคการติดตั้งและบํารุงรักษาระบบเซลล์แสงอาทิตย์ ช่างติดตั้งกล้องวงจรปิด ช่างปูกระเบื้อง ช่างไฟฟ้าภายในอาคาร ช่างอะลูมิเนียม ช่างเครื่องปรับอากาศ สมัครฝึกอบรมผ่านออนไลน์ที่ www.dsd.go.th เมนู สมัครฝึกอบรม
นอกจากการฝึกทักษะอาชีพให้แก่แรงงานอิสระแล้ว แรงงานที่อยู่ในระบบได้รับผลกระทบช่วงการแพร่ระบาด ต้องหยุดทํางานชั่วคราว สามารถฝึกอบรมหาความรู้เพิ่มเติม เพื่อนําความรู้ไปพัฒนางานหรือประกอบอาชีพเสริมได้อีกด้วย กรณีที่ไม่สะดวกในการเดินทาง สามารถเรียนรู้ได้ด้วยตนเอง ผ่านระบบออนไลน์ที่กพร.มีไว้สําหรับบริการประชาชนที่ www.dsd.go.th เมนู ฝึกทักษะออนไลน์ (online Training) กว่า 10 สาขาอาชีพ ทั้งด้านช่าง ภาคบริการและภาษาต่างประเทศ สอบถามข้อมูลเพิ่มเติมได้ที่สายด่วนกระทรวงแรงงาน 1506 กด 4 หรือกองสื่อสารองค์กร 0 2245 4035
รัฐบาลไทย-ข่าวทำเนียบรัฐบาล-9 โรงพยาบาลคว้ารางวัลการจัดการโรคไม่ติดต่อดีเด่นระดับประเทศ
วันพุธที่ 4 กันยายน 2562
9 โรงพยาบาลคว้ารางวัลการจัดการโรคไม่ติดต่อดีเด่นระดับประเทศ
กระทรวงสาธารณสุข มอบรางวัล NCD clinic Plus Awards แก่ 9 โรงพยาบาลที่มีผลงานการจัดการโรคไม่ติดต่อดีเด่นระดับประเทศ
ระทรวงสาธารณสุข มอบรางวัล NCD clinic Plus Awards แก่ 9 โรงพยาบาลที่มีผลงานการจัดการโรคไม่ติดต่อดีเด่นระดับประเทศ
วันนี้ (4 กันยายน 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังมอบรางวัล NCD Clinic Plus Awards แก่สถานพยาบาลที่มีผลงานด้านการจัดการโรคไม่ติดต่ออย่างมีประสิทธิภาพดีเด่นระดับประเทศ ว่า ขอแสดงความยินดีกับทุกหน่วยงานที่ได้รับโล่รางวัล NCD Clinic Plus Award ผลงานดีเด่นระดับประเทศ ปี 2562 ถือเป็นขวัญกําลังใจของผู้ปฏิบัติงาน และเชิดชูเกียรติของโรงพยาบาลที่มีรูปแบบการดําเนินงานที่เป็นเลิศ เป็นต้นแบบให้กับโรงพยาบาลอื่นๆ ซึ่งกระทรวงสาธารณสุขตระหนักและให้ความสําคัญกับโรคไม่ติดต่อ โดยสนับสนุนและพัฒนาการดําเนินงานโรคไม่ติดต่อ พัฒนาระบบบริการในสถานบริการสาธารณสุขเพื่อจัดการโรคไม่ติดต่ออย่างมีประสิทธิภาพ ครอบคลุมการเข้าถึงบริการ เครือข่ายสุขภาพชุมชนมีส่วนร่วมในการดูแลกลุ่มเสี่ยงและกลุ่มป่วย
“ขอเป็นกําลังใจแก่เจ้าหน้าที่และขอบคุณทุกหน่วยงานที่ร่วมมือดําเนินงานป้องกันควบคุมโรคไม่ติดต่อ และพัฒนางานด้านสาธารณสุขให้ดียิ่งขึ้น เพื่อมุ่งหวังให้ประชาชนได้รับประโยชน์สูงสุดจากงานบริการด้านสุขภาพ” นายอนุทินกล่าว
ทั้งนี้ โรคไม่ติดต่อ (NCDs) เป็นสาเหตุการเสียชีวิตของประชากรถึง 39.5 ล้านคนทั่วโลก หรือร้อยละ 70 ของการเสียชีวิตของประชากรโลกทั้งหมด สําหรับประเทศไทยมีผู้เสียชีวิตจากโรคไม่ติดต่อประมาณ 320,000 คนต่อปี อันดับหนึ่ง คือโรคหลอดเลือดสมอง รองลงมาคือโรคหัวใจขาดเลือด โรคทางเดินหายใจอุดกั้นเรื้อรัง เบาหวาน และความดันโลหิตสูง ตามลําดับ สําหรับรางวัล NCD Clinic Plus Awards ผลงานดีเด่นระดับประเทศ ประจําปี 2562 มีสถานพยาบาลได้รับการคัดเลือกทั้งสิ้น 9 แห่ง จาก 894 แห่งทั่วประเทศ แบ่งเป็น 3 ประเภท ได้แก่ ประเภทโรงพยาบาลขนาดใหญ่ ประเภทโรงพยาบาลขนาดกลาง และประเภทโรงพยาบาลขนาดเล็ก